
Retningslinjer for vedlikehold av stoffkartoteket ved Det medisinske fakultet, UiTø.

Lokale retningslinjer for stoffkartotek-superbruker, innkjøper og stoffkartotek-kontakt 



Utarbeidet av: HMS-koordinator Thale Henden 

Godkjent av: Fakultetsdirektør Kirsti Anderssen                                                                                 Dato 20.06.01                                                                                           

Erstatter: Ingen

FORMÅL OG OMFANG

Formålet med disse rutinene er å sikre et effektivt vedlikehold av det elektroniske stoffkartoteket, og å sikre at alle helsefarlige kjemikalier og helsefarlig biologisk matriale blir registrert med HMS-datablad i stoffkartoteket.

Retningslinjene gjelder for alle tilsatte ved Det medisinske fakultet som håndterer og/eller lagrer helsefarlige kjemikalier eller helsefarlig biologisk materiale. De gjelder også  for andre som håndterer eller lagrer slike i UiTø sine lokalar.

LOKALE  RUTINER

Det medisinske fakultet er definert som en enhet (se Retningslinjer for vedlikehold av stoffkartoteket ved UiTø ).

Avdelingene er definert som de enkelte brukersteder (se Retningslinjer for vedlikehold av stoffkartoteket ved UiTø).

Stoffkartotek-superbrukere

I følge retningslinjene for vedlikehold av stoffkartoteket ved UiTø skal hver enhet utnevne stoffkartotek-superbruker. Det medisinske fakultet er definert som en enhet med to superbrukere: Den ene superbrukeren er tilknyttet fakultetets sentrallager. Den andre er tilknyttet kursingeniør stillingen ved fakultetet.

Stoffkartotek-superbruker skal sørge for;

-Registrere nye  stoff i stoffkartoteket

-Motta nye HMS-datablad og forberede innlegging i databasen.

-Organisere vedlikehold av fakultetets stoffkartotek

-Slette registreringer for stoff som ikke lenger er i bruk

-Opplæring av verneombud og stoffkartotek-kontaktene på fakultetet vedrørende  søk i databasen.

Se også retningslinjer for vedlikehold av stoffkartoteket ved UiTø vedlegg 3 og 3b.

Innkjøper

Ved innkjøp av stoffer og biologisk materiale skal man i størst mulig utstrekning  bruke sentrallageret som bestiller.  I tillegg kan  hver avdeling  utnevne  en person som har  ansvaret for bestilling av stoffer og biologisk materiale. Innkjøpere har i oppgave å



-bestille stoff



-bestille HMS-datablad



-motta stoff


-sende informasjon om mottatt stoff og HMS-data blad til stoffkartotek

superbruker

Stoff bestillinger foretatt ute på avdelingene skal inntil videre sende informasjon om mottatt stoff og HMS-datablad til stoffkartotek-superbruker tilknyttet kursingeniør stillingen ved fakultetet. 

Ved bestilling bruk eget bestillingsskjema.

 Se også retningslinjer for vedlikehold av stoffkartoteket ved UiTø vedlegg 1 og 2.

Stoffkartotek-kontakt

Hver avdeling skal utnevne  en stoffkartotek-kontakt som har i oppgave å



-sørge for opplæring av brukerne i søk i databasen, 

-sørge for at det finnes interne rutiner for bestilling av stoff og sanering av stoff

-være kontaktperson mellom avdeling og stoffkartotek-superbruker når det  gjelder informasjon om rutiner, informasjon om programvare og sanering av stoff.

-organisere vedlikehold av stoffkartoteket på avdelingen 

Se også retningslinjer for vedlikehold av stoffkartoteket ved UiTø vedlegg 4.

